VS002330
Datum: 2001-06-27T02:00:00.000+02:00
datum_sodbe_i_stopnje: 2006-03-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice
fischer: zelo hudi primeri
odskodnina: 57.795,02 EUR (primerna odškodnina) 46.236,02 EUR (končna odmera odškodnine glede na 20% soodgovornost oškodovanca)
opombe: II Ips 320/2008. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Škodni dogodek

Toženec je tožnika po obrazu polil z mešanico apna in vode, ga z ročajem lopate udaril po prsih, obrazu, glavi in trebuhu. Dogodek je sledil priznanju tožnika o intimnem razmerju s toženčevo ženo in hudi razžalitvi verbalni razžalitvi toženca. Ugotovljena je bila tožnikova 20% soodgovornost za nastalo škodo (zoper tako odločitev tožnik ni vložil revizije).

## Poškodba

Izjedenina obeh očes III. In IV. stopnje, udarnina obeh očnic, podplutbi vek obeh očes, udarnina glave in trebuha. Kot posledica je nastopilo brazgotinjenje veznice, skalitev roženice, močno stanjšanje roženice desnega očesa.

## Telesne bolečine

3.964,28 EUR Zelo hude stalne bolečine po poškodbi – nekaj ur in naslednjega dne do sprejema v bolnišnico 4 – 6 ur; hude bolečine po tretji operaciji (presaditev ustne sluznice – 3 dni; srednje hude bolečine – kumulativno 24 dni, lahke bolečine – 3 tedne po vsaki operaciji in še 3 do 4 mesece.

#### Hospitalizacija

4 operacije doma in v tujini.

#### Ambulantno zdravljenje

25 pregledov pri specialistih doma in v tujini, dodatno še po presaditvi roženice vsak dan ter nato 1 ali 2 vsak mesec, Injekcije za oči.

#### Nevšečnosti med zdravljenjem

Uporabljati mora kaplice in maziva za oči in umetne solze.

## Strah

3.755,63 EUR Hud primarni strah – nekaj ur, hud sekundarni strah – 3 leta.

## Zmanjšanje življenjske aktivnosti

31.296,94 EUR 2 leti in pol ni bil sposoben opravljati nobene dejavnosti, saj je bil do presaditve roženice v letu 2002 popolnoma slep, po njej pa je vid na desnem očesu le 10 – 20%, kar po tabeli invalidnosti predstavlja 80% telesno okvaro, na drugo oko pa je popolnoma slep; pri močni svetlobi se mu blešči, globinski vid je pomanjkljiv, ostrina vida je tako slaba, da ne more brati, slediti televiziji, se gibati v neznanem okolju, ni sposoben voziti motornih vozil. Ne glede na ostrino vida ne bo mogel nikoli opravljati težjih del, sel v sklonjenem položaju, del, ki zahtevajo globinski vid in kjer obstaja nevarnost očesnih poškodb. Nositi mora korekcijska očala.

#### Opis invalidnosti

Trajna invalidnost zaradi okvare vida – 80%. Ni sposoben za nobeno delo.

---

ZOR člen 200, 203